ชาตโยดม หิรัณยัษฐิติ

**ชาตโยดม หิรัณยัษฐิติ** หรือ **ชาย หิรัณยัษฐิติ** (เกิด 3 สิงหาคม พ.ศ. 2519) ชื่อเล่น **ชาย** เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 เป็นบุตรชายคนที่ 2 ของพล.อ.สมชาย หิรัณยัษฐิติ อดีตรองสมุหราชองครักษ์ และนางดวงมาลย์ หิรัณยัษฐิติ (นามสกุลเดิม นิวาศบุตร)

## ประวัติ
ชายมีพี่น้องทั้งหมดรวมกัน 4 คน ชาย 3 หญิง 1 โดยชายเป็นบุตรคนที่ 2 มีพี่ชายคนโตชื่อ เอก และมีน้องชายที่เป็นนักแสดงด้วยกัน คือ ร.อ.บรมวุฒิ หิรัณยัษฐิติ (มิก) และมีน้องสาวอีกคนคือ มินนี่

ชายศึกษาระดับอนุบาลที่โรงเรียนอนุบาลยุวะรังศี จนอนุบาล 2 แล้วย้ายไปเข้าประถม 1 ที่โรงเรียนสาธิตเกษตรเรียนถึง ป.2 จึงย้ายไปศึกษาที่รัฐเวอร์จิเนีย สหรัฐอเมริกา เนื่องจากคุณพ่อเป็นรองผู้ช่วยทูตทหารบก แล้วย้ายไปทำงานที่นั่น โดยศึกษาที่โรงเรียน Mantua Elementary School จนถึง ป.5 จึงกลับประเทศไทย ศึกษาต่อที่โรงเรียนสาธิตเกษตร จาก ป.5 จนถึง ม.4 จากนั้นคุณพ่อต้องไปรับหน้าที่เป็นผู้ช่วยทูตทหารบก ประจำที่ประเทศอังกฤษ แต่เมื่อคุณพ่อโดนลดชั้นจึงส่งไปอยู่ที่อเมริกา โดยชายไปอยู่ที่เมืองมอนเทอเรย์ รัฐแคลิฟอร์เนีย เรียนเกรด 10 จนจบแล้วย้ายไปที่รัฐวอชิงตัน เข้าเรียนต่อที่มหาวิทยาลัยวอชิงตัน คณะ Mechanical Engineering จนกระทั่งได้เดินทางกลับมาประเทศไทยในปี พ.ศ. 2541 ในขณะที่กำลังศึกษาอยู่ชั้นปีที่ 3

หลังจากกลับประเทศไทย มีโอกาสทำงานบันเทิง ทั้งแสดงละคร ภาพยนตร์ เป็นวีเจทางช่องแชนแนลวีไทยแลนด์ ทางด้านการศึกษาในปัจจุบัน ได้ทำการดร็อปเรียนจากมหาวิทยาลัยวอชิงตัน และสำเร็จการศึกษาจากคณะนิติศาสตร์ มหาวิทยาลัยรามคำแหง

ปัจจุบันชายสมรสกับสุนิสา เจทท์ นักแสดงหญิงสังกัดช่อง 3 เมื่อวันที่ 4 พฤษภาคม พ.ศ. 2555 มีบุตรชายด้วยกัน 2 คน คือ ตฤณ หิรัณยัษฐิติ (ชื่อเล่น:ทริสเท่น) เกิดเมื่อวันที่ 23 มีนาคม พ.ศ. 2560 และ ทวิรท หิรัณยัษฐิติ (ชื่อเล่น:ไทเลอร์) เกิดเมื่อวันที่ 18 กุมภาพันธ์ พ.ศ. 2564

## ผลงาน
### พิธีกร
* *You know me a little go คุณรู้จักฉันน้อยเกินไป* (ไอทีวี)
* *แกะดำ* (ช่อง 32 สิงหาคม 2551-2552)
* *The Idol project 1* (ช่อง 3 2552 เฉพาะเทปออกอากาศวันที่ 15 สิงหาคม 2552)
* *อิ่มละไม* (ช่อง 3 2552 - 29 สิงหาคม 2553)
* *เดอะ เกสต์ เฮ้าส์* (4 กันยายน 2553 - ปัจจุบัน)
* *Movie Guru มูฟวี่ กูรู* (ช่อง 28, GMM25)

### วีเจ
* แชนแนลวีไทยแลนด์

### ละครโทรทัศน์

### ละครโทรทัศน์ทั้งหมดด้านล่างนี้อออกอากาศทาง[[ช่อง 5]]
* ละครเทิดพระเกียรติ พระบาทสมเด็จพระเจ้าอยู่หัว รัชกาลที่ ๙ ชุด พ่อ ตอน ความฝันอันสูงสุด

### ละครเวที
* นางพญางูขาว The musical (2556)
* มนต์รักเพลงสวรรค์ คู่กับ ณัฐภัสสร สิมะเสถียร / ธนันต์ธรญ์ นีระสิงห์ (2558)
* ก๊วนคานทอง Love Game The Musical คู่กับ  แคทรียา อิงลิช (2559)
* บัลลังก์เมฆ The Musical (2562)เป็น รมต.ธวัช รุประมาณ (เกื้อ)
* พิษสวาท The Musical (2566) เป็น พันโทดนัย อลงกรณ์สกุล
* ฟ้าจรดทราย เดอะมิวสิคัล (2567) เป็น องค์อาเหม็ด (แสดงแทน ทรงสิทธิ์ รุ่งนพคุณศรี ที่ติดถ่ายทำรายการเดอะวอยซ์ไทยแลนด์ ฤดูกาลที่ 9)

### ภาพยนตร์
* 303 กลัว กล้า อาฆาต (2541)
* อุโมงค์ผาเมือง (2554)

### พากย์แอนิเมชั่น
* final fantasy the spirit within พากย์เป็น กัปตัน เกรย์ เอดเวิร์ด (2544)

### มิวสิกวีดีโอ
* เสียดายทำไม (เสาวลักษณ์ ลีละบุตร)
* อากาศ (นครินทร์ กิ่งศักดิ์)
* อยากได้ยินว่ารักกัน (เสก โลโซ)
* เสียใจ (โบ สุนิตา)

### โฆษณา
*Nu Life
*Pond Skin Lightening (2541)
*สำลี Evergreen
*Tea Tree Facial Foam
*โทรทัศน์ Nano (2552 ออกอากาศเฉพาะช่อง3)
*เครื่องปรับอากาศมิตซูบิชิ Jet Flow (2552-2553)
*เครื่องปรับอากาศมิตซูบิชิ เฮฟวี่ ดิวตี้ (2554)
*น้ำยาล้างจานปินโต้ (256X)
*ยาจุดกันยุงไบกอน คู่กับ โฟน ญาณิกา ทองประยูร (256X)

### กำกับการแสดง
* ตะวันฉายในม่านเมฆ (2555)
* สามใบไม่เถา (2557)
* The Single Mom คุณแม่เลี้ยงเดี่ยวหัวใจฟรุ้งฟริ้ง (2560)

### เพลง
* ปีกแห่งรัก Ost. มาตาลดา

## รางวัลที่ได้รับ
*คมชัดลึก อวอร์ด ครั้งที่ 5 ประจำปีพ.ศ.  2551 สาขานักแสดงนำชายยอดเยี่ยม จากละครเรื่องเมื่อดอกรักบาน (ช่อง 3)

*รางวัลโทรทัศน์ทองคำ ครั้งที่ 22  ประจำปี พ.ศ. 2550  สาขาดารานำชายดีเด่น จากละครเรื่องเมื่อดอกรักบาน  (ช่อง 3)

*คมชัดลึก อวอร์ด ครั้งที่ 8 ประจำปีพ.ศ.  2553 สาขานักแสดงสมทบชายยอดเยี่ยม จากละครเรื่องไทรโศก (ช่อง 3)

*รางวัลนาฏราช ครั้งที่ 2 ประจำปี พ.ศ. 2553 สาขานักแสดงสมทบชายยอดเยี่ยม จากละครเรื่องไทรโศก (ช่อง 3)

*รางวัลนาฏราช ครั้งที่ 3 ประจำปี พ.ศ. 2554 สาขานักแสดงสมทบชายยอดเยี่ยม จากละครเรื่องรอยไหม (ช่อง 3)
*รางวัลนาฏราช ครั้งที่ 15 ประจำปี พ.ศ.2566 สาขา นักแสดงสบทบชายยอดเยี่ยม จากละครเรื่อง มาตาลดา (ช่อง 3)

## ลำดับสาแหรก



## อ้างอิง

## แหล่งข้อมูลอื่น
* Chai's Velocall.com 

* 

หมวดหมู่:นักแสดงชายชาวไทย
หมวดหมู่:นักพากย์ชาวไทย
หมวดหมู่:วีเจ
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ผู้กำกับละครโทรทัศน์ชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากมหาวิทยาลัยวอชิงตัน
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
หมวดหมู่:ผู้ได้รับรางวัลนาฏราช สาขานักแสดงสมทบชายยอดเยี่ยม
หมวดหมู่:นักแสดงสังกัดช่อง 3
หมวดหมู่:นักแสดงละครเวทีชายชาวไทย